SL Uradni list Evropske unije C 238/14

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2009/C 238/08

Ta objava daje pravico do ugovora zoper vlogo za spremembo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„SPRESSA DELLE GIUDICARIE“

ES št.: IT-PDO-0105-0252-23.11.2006

ZGO ( ) ZOP ( X )

1. Spremenjena postavka v specifikaciji proizvoda:

 Ime proizvoda Opis proizvoda  Geografsko območje Dokazilo o poreklu  Metoda pridobivanja  Povezava  Označevanje  Nacionalne zahteve  Drugo (navedite)

2. Vrsta spremembe:

Sprememba enotnega dokumenta ali povzetka  Sprememba specifikacije registrirane ZOP ali ZGO, za katero še nista bila objavljena enotni dokument ali povzetek  Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006)  Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Sprememba (-e):

3.1 Opis proizvoda:

Sprememba zadeva odstotek maščob v suhi snovi, ki se je z „najmanj 29 % in največ 39 %“ povišal na „najmanj 33 % in največ 43 %“, da bolje odraža trenutno stanje proizvodnje. Pri tem se poudarja, da ti posodobljeni odstotki nikakor ne spreminjajo kakovostnih in organoleptičnih lastnosti proizvoda.

3.2 Dokazilo o poreklu:

Člen 4 specifikacije glede dokazila o poreklu je bil spremenjen z vstavitvijo elementov v zvezi s sledljivostjo, ker je ta člen v času priznanja sira ZOP „Spressa delle Giudicarie“ vseboval zgodovinske omembe.

Zato so se umaknili zadnji štirje odstavki člena 6 veljavne proizvodne specifikacije v zvezi z elementi, ki dokazujejo povezavo z geografskim območjem, če njihova vsebina resnično zadeva dokazilo o poreklu, ki je bilo vstavljeno v člen 4.

Predvsem predzadnji odstavek omenjenega člena 6 veljavne specifikacije, ki navaja: „Imena razrezovalcev so navedena v ustreznem registru“ se v celoti prenese v člen 4 spremenjene specifikacije. Ta prenos ne pomeni nobene spremembe tiste verzije proizvodne specifikacije, na podlagi katere se je podelilo priznanje, prav tako ne zahteva, da se razrezovanje in pakiranje opravita na opredeljenem območju.

ENOTNI DOKUMENT

UREDBA SVETA (ES) št. 510/2006

„SPRESSA DELLE GIUDICARIE“

ES št.: IT-PDO-0105-0252-23.11.2006

ZGO ( ) ZOP ( X )

1. Naziv:

„Spressa delle Giudicarie“

2. Država članica ali tretja država:

Italija

3. Opis kmetijskega proizvoda ali živila:

3.1 Vrsta proizvoda (kot v Prilogi II):

Skupina 1.3 Siri

3.2 Opis proizvoda, za katerega se uporablja ime iz točke 1:

Sir ZOP „Spressa delle Giudicarie“ se da na trg kot sir iz polkuhanega testa, kompakten, oblike valja z ravnima ali rahlo izbočenima zgornjima ploskvama; skorja je sivo rjave ali temno oker barve. Testo, ki je pri mladem siru posebej prožno, je bele ali svetlorumene barve, majhna do srednje velika očesa so neenakomerno raztresena. Okus je sladek do slankast z rahlo grenkim komaj zaznavnim priokusom, ki postaja izrazitejši z zorenjem sira. Teža hlebca je med 7 do 10 kg, premer je 30 do 35 cm in višina 8 do 11 cm. Odstotek maščob v suhi snovi se giblje od najmanj 33 % do največ 43 %; vsebnost vode je prav tako različna, in sicer od 32 do 40 % pri mladem siru ter 28 do 38 % pri zorjenem siru, za obe vrsti sira pa je predvideno najkrajše obdobje zorenja tri mesece za mladi sir in 6 mesecev za zorjeni sir.

3.3 Surovine (samo za predelane proizvode):

Sir ZOP „Spressa delle Giudicarie“ je sir iz delno posnetega neprekuhanega kravjega mleka krav pasem Rendena (avtohtona pasma), Bruna, Grigio Alpina, Frisona in Pezzata Rossa, pridobljenega pri dveh ali treh zaporednih molžah.

3.4 Krma (samo za proizvode živalskega izvora):

Krave se prehranjujejo s senom iz stalnih pašnikov, na katerih prevladujejo trave. Pri proizvodnji sira ZOP „Spressa delle Giudicarie“ se ne uporablja mleko krav, ki se prehranjujejo samo s travo ali kakršno koli obliko silirane krme.

3.5 Posebni proizvodni postopki, ki jih je treba izvajati na opredeljenem geografskem območju:

Dejavnosti pridobivanja mleka, njegove predelave in ravnanja s sirom vse do konca zorenja morajo potekati na območju proizvodnje, kot je določeno v točki 4, da se zagotovijo kakovost, sledljivost in nadzor.

3.6 Posebna pravila za rezanje, ribanje, pakiranje itd.:

—

3.7 Posebna pravila za označevanje:

Sir se označi z napisom „Spressa delle Giudicarie“ ZOP, ki se enkrat ali večkrat navede na zgornji ploskvi in se natisne na obroč hlebca; napis mora biti večji od katerega koli drugega napisa na proizvodu. Na ustrezni oznaki je navedena številka ali koda sirarne in proizvodne serije. Sir se lahko prodaja kot hlebec ali po kosih, vedno pa mora imeti zgoraj navedene identifikacijske elemente in navedbo, ali gre za „mladi“ ali „zorjeni“ sir.

4. Jedrnata opredelitev geografskega območja:

Območje proizvodnje sira ZOP „Spressa delle Giudicarie“ vključuje doline Giudicarie, Chiese, Rendena in Ledro ter naslednje občine v pokrajini Trento: Bersone, Bezzecca, Bleggio Inferiore, Bleggio Superiore, Bocenago, Bolbeno, Bondo, Bondone, Breguzzo, Brione, Caderzone, Carisolo, Castel Condino, Cimego, Concei, Condino, Daone, Darè, Dorsino, Fiavé, Giustino, Lardaro, Lomaso, Massimeno, Molina di Ledro, Montagne, Pelugo, Pieve di Bono, Pieve di Ledro, Pinzolo, Praso, Preore, Prezzo, Ragoli, Roncone, San Lorenzo in Banale, Spiazzo, Stenico, Storo, Strembo, Tiarno di Sopra, Tiarno di Sotto, Tione, Vigo Rendena, Villa Rendena, Zuclo.

5. Povezava z geografskim območjem:

5.1 Posebnost geografskega območja:

Območje proizvodnje je bilo v preteklosti omejeno na majhna območja v dolinah Val del Chiese in Val Rendena, vendar se je nato počasi razširilo po celotnih dolinah Giudicarie in Ledro, ne da bi se kdaj razširilo prek meja teh dolin na druga območja Trentina ali v sosednjo pokrajino Brescia. Območje proizvodnje sira „Spressa delle Giudicarie“ zaznamujejo opazne posebnosti, in sicer tako gorata pobočja kot njegovo rastlinstvo in podnebje, ki odraža značilnosti alpske regije z mrzlimi in suhimi zimami ter razmeroma svežimi in deževnimi poletji. Območje prav tako zaznamujejo tradicionalne navade in običaji, ki večinoma izhajajo iz kmečko-pastirskega načina življenja. Posebej značilno je rastlinstvo, tudi zaradi številnih endemičnih alpskih vrst, ki rastejo po skalah, predvsem pa zaradi rastlinstva na gorskih pašnikih in travnikih, ki ga omogoča značilno podnebje in veliko padavin, tudi snežnih.

5.2 Posebnost proizvoda:

Sir „Spressa delle Giudicarie“ se od ostalih sirov razlikuje zaradi posebnega okusa, ki prehaja od sladkega k slankastemu z grenkim priokusom, ki je odvisen od stopnje zrelosti, poleg tega je zanj značilna tudi konsistenca testa, ki je pri mladem siru posebej prožna.

5.3 Vzročna zveza med geografskim območjem in kakovostjo ali značilnostmi proizvoda (za ZOP) ali posebno kakovostjo, slovesom ali drugo značilnostjo proizvoda (za ZGO):

Območje proizvodnje sira „Spressa delle Giudicarie“ zaznamujejo opazne posebnosti, tako gorata pobočja kot njegovo rastlinstvo ter podnebje, ki odraža značilnosti alpske regije z mrzlimi in suhimi zimami ter razmeroma svežimi in deževnimi poletji. Območje prav tako zaznamujejo tradicionalne navade in običaji, ki večinoma izhajajo iz kmečko-pastirskega načina življenja.

Posebej značilno je rastlinstvo, tudi zaradi številnih endemičnih alpskih vrst, ki rastejo na skalah, predvsem pa zaradi rastlinstva na gorskih pašnikih in travnikih, ki ga omogoča značilno podnebje in veliko padavin, tudi snežnih.

Zaradi tega ima sir iz mleka, pridobljenega na opredeljenem geografskem območju, proizveden po ustaljenih in nespremenjenih metodah, ki prehajajo iz roda v rod, posebne organoleptične lastnosti, ki se kažejo kot dobro izražena okus in aroma. Sir „Spressa delle Giudicarie“ se v zapisih povezuje s tradicionalno domačo proizvodnjo, ki je imela do nedavnega bistveno vlogo v lokalnem gospodarstvu, prav tako je imel sir že od nekdaj pomembno vlogo v prehrani lokalnega prebivalstva.

Proizvodnja sira, njegova pomembna vloga v prehrani ter njegov prispevek k lokalnemu gospodarstvu so imeli odločilno vlogo pri ohranjanju prebivalstva na tem območju, kar je preprečilo pojav odseljevanja prebivalstva z goratih območij.

Po najnovejših podatkih o proizvodnji sira „Spressa delle Giudicarie“ naj bi bilo proizvedenih nekaj več kot 24 000 hlebcev sira iz približno 2,7 milijona litrov mleka iz 150 živinorejskih gospodarstev.

Prve zgodovinske omembe sira segajo v leto 1249, ko je bilo objavljeno delo „Regola di Spinale e Manez“. Pozneje se je sir Spressa omenjal v Marinijevem „Urbario“, v katerem za leti 1915 in 1916 omenja sir „Spressa da polenta“ kot tradicionalen sir.

Druge omembe sira je mogoče najti v računih in računovodskih knjigah sirarne Caseificia di Coltura v Ragoliu, občini, ki spada na območje iz točke 4. Ti vsebujejo podatke o proizvodnji in prodaji sira Spressa za obdobje od leta 1926 do 1934.

Sklic na objavo specifikacije:

Vlada je začela nacionalni postopek ugovora z objavo predloga za spremembo zaščitene označbe porekla „Spressa delle Giudicarie“ v Uradnem listu Italijanske republike št. 221 z dne 22. septembra 2006.

Celotno besedilo proizvodne specifikacije je na voljo na spletni strani:

http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg ali